**ETIČKO POVJERENSTVO VOJNIH STUDIJA**

Etičko Povjerenstvo je savjetodavno tijelo u pitanjima ostvarenja Etičkog kodeksa Sveučilišta u Zagrebu te razvoja i primjene etičkih standarda u nastavnom i znanstvenom radu na sveučilišnim studijskim programima za potrebe Oružanih snaga Republike Hrvatske.

Etičko povjerenstvo djeluje u skladu s Etičkim kodeksom Sveučilišta u Zagrebu.

U okviru svoje nadležnosti Etičko povjerenstvo onosi mišljenja o načelnim pitanjima, kao i o usklađenosti ponašanja u konkretnim slučajevima s načelima i odredbama Etičkog kodeksa Sveučilišta u Zagrebu, osebice ocjenjuje jesu li prije početka provedbe, a temeljem uvida u informacije vezane uz opis procedure provođenja istraživanja u okviru znanstvenog ili stručnog projekta, izrade seminarskog, završnog ili diplomskog rada, osigurani postupci istraživanja koji omogućuju zaštitu prava, dostojanstva i dobrobiti sudionika istraživanja u kojima neposredno sudjeluju ljudi i/ili životinje u skladu s Etičkim kodeksom Sveučilišta i drugim mjerodavnim etičkim i stručnim standardima odnosno sa svim pravilima i zakonskim regulativama provođenja istraživanja s ljudima ili životinjama.

***Članovi Etičkog povjerenstva:***

1. **doc. dr. sc. Sanda Pleslić, Fakultet elektrotehnike i računarstva, predsjednica**

doc. dr. sc. Trpimir Mihael Šošić, Pravni fakultet, zamjenik predsjednice

1. **pk mr. sc. Zvonko Trzun, pred., Hrvatsko vojno učilište „Dr. Franjo Tuđman“, član**

pk doc. dr. sc. Igor Štambuk, Hrvatsko vojno učilište „Dr. Franjo Tuđman“, zamjenik člana

1. **pk dr. sc. Ante Vučemilović, pred., Hrvatsko vojno učilište „Dr. Franjo Tuđman“, član**

brg dr. sc. Marinko Lozančić, pred., Hrvatsko vojno učilište „Dr. Franjo Tuđman“, zamjenik člana

***Postupak davanja mišljenja Etičkog povjerenstva u svrhu prijave istraživanja u okviru seminarskih, završnih i diplomskih radova***

Zahtjev za odobrenje provedbe istraživanja u okviru seminarskih, završnih i diplomskih radova u kojima kao ispitanici neposredno sudjeluju ljudi i/ili životinje podnose se putem Obrasca za prijavu istraživanja Etičkom povjerenstvu.

Obrazac se predaje popunjen na računalu, osobno potpisan i skeniran, e-mailom na adresu:vojnoetickopovjerenstvo@unizg.hr

Relevantni propisi kojima se uređuje rad Povjerenstva te obrazac za prijavu istraživanja učitani su na Intranet vojnih studija / Interni dokumenti/Etičko povjerenstvo vojnih studija.